A-Kruunu

A-Kruunu Oy on Suomen valtion omistama ympäristöministeriön ohjauksessa toimiva erityistehtäväyhtiö, jonka tehtävänä on rakennuttaa kohtuuhintaisia vuokra-asuntoja. Yhtiön tehtävänä on myös edistää puurakentamista, asumisen innovaatioita, kiertotaloutta ja vähähiilisyyttä.

 A-Kruunun toiminta 

A-Kruunulle on asetettu tavoitteeksi rakennuttaa vuosittain 400 asuntoa, joista pääosa on Helsingin seudulla ja muut muilla suurimmilla kasvuseuduilla. Tavoitteena on, että puukerrostalojen ja muiden vähähiilisten runkorakenneratkaisujen osuus tuotannosta on 25 %. Rakennutettavien kohteiden valinnassa otetaan huomioon suhdannetilanne ja kohteiden toteutettavuus. Rakentamisessa edistetään puurakentamisen lisäksi uusia innovaatioita ottaen huomioon edellä asetetut tavoitteet. 

Merkittävin osa asuntotuotannosta tapahtuu pääkaupunkiseudulla ja sen kehyskunnissa. Vuoden 2019 alusta toiminta-aluetta on laajennettu myös muille Suomen suurimmille kaupunkiseuduille, joilla on suuri kohtuuhintaisten vuokra-asuntojen tarve. A-Kruunu osallistuu vahvalla panoksella myös laajempien aluekokonaisuuksien toteuttamiseen ja laadukkaan kaupunkiasumisen kehittämiseen toiminta-alueillaan.

Osassa A-Kruunun kohteista on myös liiketiloja, joita yritys vuokraa yritysten tarpeisiin.

A-Kruunu on lähes hiilineutraali oman toiminnan hiilipäästöjen osalta ja vähentää arvoketjun päästöjä tavoitteellisesti.

Vuokra-asuntojen asukasvalinnassa toteutetaan hyviä asukasvalintaperiaatteita osoittaen asunnot kohtuuhintaista vuokra-asuntoa eniten tarvitseville ruokakunnille. Samalla huolehditaan vuokratalojen monipuolisesta asukasrakenteesta.

Yhtiö toimii pitkäjänteisesti, noudattaa alan hyviä käytäntöjä ja toimii valtionyhtiöiden omistajapolitiikasta annetun ohjeistuksen mukaisesti.

Yhtiön väliaikainen toimitusjohtaja on Tarja Lappalainen-Liipo ja hallituksen puheenjohtaja Matti Vatilo.

 Asunnot 
A-Kruunun tavoitteena on asteittain nostaa asuntoaloitusten määrä 400 asuntoon vuodessa. A-Kruunu Oy:n ensimmäisten asuntohankkeiden rakentaminen alkoi kesällä vuonna 2015. Joulukuussa 2024 A-Kruunu ylitti 3000 asunnon rajan. 

Asukasvalinnoissa A-Kruunu noudattaa Varken asukasvalintaohjeistusta. Osassa kohteissa on myös liiketiloja, joita A-Kruunu vuokraa yritysten tarpeisiin. 

 Kehityshankkeet 
Vuokra-asuntojen rakennuttamisen lisäksi A-Kruunu Oy on mukana asumiseen liittyvissä kehitys- ja tutkimushankkeissa:

 Ryhmävuokraus: A-Kruunun yhteisöllisissä ryhmävuokra-asunnoissa yhdistyvät yksityinen ja jaettu tila, jolloin asukkailla on edullisella  vuokratasolla enemmän ja monipuolisempia tiloja. Kullakin asukkaalla on oma vuokrasopimus.
 Puurakentaminen: A-Kruunu on ollut vahvasti mukana kehittämässä puukerrostalojen rakentamisen prosessia. Ensimmäiset A-Kruunun puukerrostalot valmistuivat Helsingin Kuninkaantammeen kesällä 2018, ja sen jälkeen puukerrostalokohteita on valmistunut neljälle paikkakunnalle. A-Kruunun asunnoista yli 400 on puurakenteisissa taloissa.
 Muuntojoustavat asunnot: Helsingin Verkkosaaren kohteen suunnittelun yhteydessä kehitettiin muuntojoustokonsepti, joka mahdollistaa asuntojen jakamisen pienemmiksi tai yhdistämisen isommiksi suuremman talotekniikkaremontin yhteydessä. Tällä tavoin varmistetaan, että asunnot säilyvät kilpailukykyisenä pitkälle tulevaisuuteen ja pidennetään rakennuksen elinkaarta.
 VVV Vihreistä Vihrein Vuosaari: hanke toteutetaan Vuosaaressa Helsingissä.  Kasvikatot asukkaiden puutarhaoleskeluun ja kasvien kasvattamiseen sekä Helsingin yliopiston tutkimuskäyttöön. Isot kasvatuslaatikot asuntojen parvekkeilla. Piha, jossa on huomioitu erityisen huolella vehreys ja ihmisten sekä muun luonnon viihtyvyys esimerkiksi kasvisiirteitä hyödyntäen. Muun muassa kaikkea tätä pitää sisällään Vihreistä vihrein -mallilla toteutettava A-Kruunun ja Asuntosäätiön vuokra- ja asumisoikeustalojen hanke Vuosaaressa.
 Muut kehityshankeet: A-Kruunun yhtenä erityistehtävänä on asumisen innovaatioiden edistäminen. Asuminen on osa ratkaisua, kun pohditaan ympäristötavoitteisiin, työvoimakysymyksiin tai hyvinvointiin liittyviä tekijöitä. Kehityshankkeiden myötä ei tuoteta vain yksittäisiä kohteita, vaan tähdätään kokonaisvaltaisesti asukkaiden ja yhteiskunnan tulevaisuuden tarpeita huomioiviin asuinympäristöihin ja -yhteisöihin ja näin parempien kaupunkien rakentamiseen.
Aikaisempia kehityshankkeita ovat olleet:
 Urbaanit lapsiperheet: A-Kruunu osallistuu kehityshankkeeseen, jossa huomioidaan urbaanien lapsiperheiden toiveita ja tarpeita kohtuuhintaisten asuntojen rakentamisessa. A-Kruunu selvitti yhdessä Inaro Arkkitehtien ja Johanna Liliuksen  kanssa pienperheiden asumisen käytäntöjä, toiveita ja tarpeita. Kehityshankkeen ensimmäinen kerrostalo valmistui syksyllä 2019 Kalasatamaan Helsinkiin.
Kaa­voi­tuk­sen haas­teet puu­ker­ros­ta­lo­ra­ken­ta­mi­sel­le, puu­ker­ros­ta­lo­hank­keet pit­käai­kai­si­na in­ves­toin­ti­koh­tei­na ja kier­to­ta­lou­den rat­kai­sut puu­ker­ros­ta­lo­hank­keen suun­nit­te­lus­sa ja to­teu­tuk­ses­sa: hanke toteutetaan Tampereen Vuoreksessa yhteistyössä Tampereen yliopiston kanssa.
Palvelukorttelin konseptin kehittäminen: konseptisuunnitelma perustuu yhteisöllisyyden ja eri ikäisten kaupunkilaisten eloisan vapaa-ajan sekä sujuvan arjen ja asumisen mahdollistamiselle Helsingin Jätkäsaaressa. 

 Lähteet 

 Aiheesta muualla 
A-Kruunu Oy:n kotisivu
A-Kruunu Oy:n vuosikertomus 2018

Luokka:Asuntopolitiikka
Luokka:Suomalaiset rakennuttajat
Luokka:Suomalaiset kiinteistöomistajat
Luokka:Suomalaiset valtionyhtiöt